2.2 ลักษณะการดำเนินธุรกิจของบริษัท บริษัทย่อย และบริษัทร่วม และสายผลิตภัณฑ์

ลักษณะการดำเนินธุรกิจของกลุ่มบริษัท แบ่งออกเป็น 4 ลักษณะ ดังนี้

1. การพัฒนาโครงการเพื่อขาย

2. การพัฒนาโครงการเพื่อเช่า

3. ธุรกิจสนามกอล์ฟ

4. การร่วมลงทุนในโครงการพัฒนาอสังหาริมทรัพย์

2.2.1 การพัฒนาโครงการเพื่อขาย บริษัท อีสเทอร์น สตาร์ เรียล เอสเตท จำกัด (มหาชน)
(“Eastar”) จะเป็นผู้พัฒนาโครงการเพื่อขาย ซึ่งปัจจุบันมีโครงการที่อยู่ในระหว่างการพัฒนาทั้งสิ้น
4 โครงการ ได้แก่ โครงการอีสเทอร์น สตาร์ คันทรีโฮม โครงการสินทวีพาร์ค โครงการแฮมเล็ท
และ โครงการสินทวีการ์เด้น มีรายละเอียดดังต่อไปนี้

1.  โครงการอีสเทอร์น สตาร์ คันทรีโฮม เป็นโครงการจัดสรรที่ดินรอบสนามกอล์ฟ อีสเทอร์น
    สตาร์ คันทรี คลับ แอนด์ รีสอร์ท บนเนื้อที่ประมาณ 615 ไร่ จัดสรรประมาณ 471 แปลง
    โดยแบ่งเป็นแปลงย่อยโดยเฉลี่ย 400 ตารางวา (แต่ปัจจุบันมีแปลงย่อยขนาด 200 ตาราวา
    เพื่อเอื้ออำนวยต่อกำลังซื้อของลูกค้าตามสภาวะเศรษฐกิจ)

2.  โครงการสินทวีพาร์ค เป็นโครงการที่พักอาศัย ภายในโครงการประกอบด้วยคอนโดมิเนียม
    ทาวน์เฮ้าส์ และบ้านแฝด และที่ดินเปล่า บนเนื้อที่ประมาณ 90 ไร่ แบ่งออกเป็น 4 เฟส
    ซึ่งปัจจุบันใกล้ปิดโครงการเฟสที่ 4 แล้ว

3.  โครงการแฮมเล็ท เป็นโครงการจัดสรรที่ดินบนเนื้อที่กว่า 63 ไร่
    โดยแบ่งเป็นแปลงย่อยขนาดพื้นที่ 100-150 ตารางวาสำหรับสร้างบ้านเดี่ยว
    อยู่ใกล้กับโครงการอีสเทอร์น สตาร์ คันทรีโฮม

4.  โครงการสินทวีการ์เด้น เป็นโครงการที่พักอาศัยบนเนื้อที่ประมาณ 50 ไร่ ริมถนนสุขุมวิทสาย
    3 ภายในโครงการประกอบด้วยที่ดินเปล่า บ้านแฝด ทาวน์เฮ้าส์ และบ้านเดี่ยว

2.2.2 การพัฒนาโครงการเพื่อเช่า บริษัท อีสเทอร์น สตาร์ เรียล เอสเตท จำกัด (มหาชน)
เคยเปิดดำเนินกิจการให้เช่า คือ โครงการศูนย์การค้า อีสเทอร์น สตาร์ พลาซ่า
ซึ่งเปิดให้เช่าตั้งแต่กลางปี 2537 แต่เมื่อสิ้นเดือนเมษายน 2543
บริษัทฯได้ปิดดำเนินกิจการชั่วคราวเนื่องจากสภาพเศรษฐกิจกตกต่ำ
อย่างไรก็ตามบริษัทยังมีโครงการให้เช่าอื่นๆ เช่น คอนโดมิเนียมที่โครงการสินทวีพาร์ค
และอาคารพาณิชย์ นอกจากนี้บริษัท ซีสตาร์ พร็อพเพอร์ตี้ส์ จำกัด
ซึ่งเป็นบริษัทร่วมก็ได้ดำเนินธุรกิจให้เช่าเช่นกัน
แต่คนละกลุ่มเป้าหมายโดยเป็นธุรกิจให้เช่าระดับหรูในสภาพแวดล้อมร่มรื่น
บริเวณเดียวกันกับสนามกอล์ฟ อีสเทอร์น สตาร์ คันทรี คลับ แอนด์ รีสอร์ท ซึ่งมีสินทรัพย์ให้เช่าคือ
บ้านเดี่ยว 66 หลัง และอพาร์ทเม้นท์ 8 ตึก จำนวน 84 ยูนิตในลักษณะ Serviced Apartment

2.2.3 ธุรกิจสนามกอล์ฟ เป็นโครงการพัฒนาที่ดินสนามกอล์ฟระดับมาตรฐานโลก 18 หลุม
บนพื้นที่กว่า 414 ไร่ อยู่ห่างจากกรุงเทพฯ เพียง 160 กิโลเมตรเศษ
เป็นสถานที่ที่เหมาะแก่การออกกำลังกายและการพักผ่อน นอกจากนี้ยังมีคลับเฮ้าส์ ทะเลเทียม
สระว่ายน้ำ สนามเทนนิส ห้องซาวน่า ห้องฟิตเนส
และห้องประชุมพร้อมอุปกรณ์สำหรับการจัดประชุมและสัมมนา

บริษัทไม่ได้ดำเนินการพัฒนาธุรกิจสนามกอล์ฟโดยตรงแต่บริษัทได้รับสิทธิสมาชิกสนามกอล์ฟจำนวน
1,600 สมาชิก จากการถือหุ้น บริษัท อีสเทอร์น สตาร์ รีสอร์ท จำกัด
ผู้ดำเนินการโครงการสนามกอล์ฟ อีสเทอร์น สตาร์ คันทรี คลับ ร้อยละ 100 ของทุนจดทะเบียน
ซึ่งในปี 2533 บริษัทได้ขายเงินลงทุนในบริษัทดังกล่าวจำนวน 7,990,000 หุ้น พร้อมกับสิทธิ
สมาชิกสนามกอล์ฟ 799 สมาชิก ให้กับนักกอล์ฟและนักลงทุนทั่วไป (ผู้ที่ซื้อหุ้นบริษัท อีสเทอร์น สตาร์
รีสอร์ทจำกัด จากบริษัท ทุก 10,000 หุ้น จะได้รับสิทธิสมาชิกสนามกอล์ฟ อีสเทอร์น สตาร์ คันทรี
แอนด์ รีสอร์ท 1 สมาชิก) โดยการขายหุ้นพร้อมสิทธิสมาชิกสนามกอล์ฟเสร็จสิ้นลงในปี 2533
และบริษัทมีกำไรจากการขายเงินลงทุนในลงบริษัท อีสเทอร์น สตาร์ รีสอร์ท จำกัด จำนวน
12.125 ล้านบาท

จากการขายเงินลงทุนออกไปทำให้สัดส่วนการถือหุ้นในบริษัท อีสเทอร์น สตาร์ รีสอร์ท จำกัด ลดลง
และบริษัทมีสิทธิสมาชิกสนามกอล์ฟเหลือ 801 สมาชิก
ซึ่งบริษัทมีนโยบายสำหรับสิทธิสมาชิกสนามกอล์ฟที่เหลือว่าจะขายเฉพาะสิทธิสมาชิกสนามกอล์ฟอย่างเดียว
และ ณ 31 ธันวาคม 2543 บริษัทมีสมาชิกกอล์ฟเหลือ 458 สมาชิก แต่ ณ วันที่ 2 มีนาคม 2544
บริษัทมีสมาชิกกอล์ฟเหลือ 358 สมาชิก เนื่องจากบริษัทได้นำสมาชิกกอล์ฟ 100
สมาชิกไปใช้ในการปรับปรุงโครงสร้างหนี้กับสถาบันการเงินแห่งหนึ่ง

2.2.4 การร่วมลงทุนในโครงการพัฒนาอสังหาริมทรัพย์

2.2.4.1 ลักษณะการดำเนินธุรกิจของบริษัทย่อย 4 บริษัท และสัดส่วนการถือหุ้น

1. บริษัท อีสเทอร์น สตาร์ รีสอร์ท จำกัด (“ESR”) ซึ่งบริษัทถือหุ้นร้อยละ 76.62
ของทุนจดทะเบียนดำเนินโครงการสนามกอล์ฟ อีสเทอร์น สตาร์ คันทรี คลับ แอนด์ รีสอร์ท
ซึ่งเป็นโครงการสนามกอล์ฟมาตรฐานโลก 18 หลุมและยังให้บริการสิ่งอำนวยความสะดวกอื่นๆ เช่น
คลับเฮ้าส์ และศูนย์กีฬา เช่น ห้องออกกำลังกาย ซาวน่า สระว่ายน้ำ สนามเทนนิส และทะเลเทียม
ในบริเวณเดียวกับโครงการ อีสเทอร์น สตาร์ คันทรี โฮม ของบริษัท และในเดือนมีนาคม 2543
บริษัทเพิ่มสายธุรกิจใหม่คือ ศูนย์ประชุมรีสอร์ท ในสนามกอล์ฟอีสเทอร์น สตาร์ คันทรี คลับ แอนด์
รีสอร์ท ที่อำเภอบ้านฉาง จังหวัดระยอง

2. บริษัท บ้านและที่ดินตะวันออก จำกัด (“EL”) ซึ่งบริษัทถือหุ้นร้อยละ 100 ของทุนจดทะเบียน
มีที่ดินอยู่ในบริเวณอำเภอบ้านฉาง ในขณะนี้ยังไม่มีแผนดำเนินการอย่างใด

3. บริษัท อีสเทอร์น สตาร์ เฮ้าส์ซิ่ง ดีเวลล็อปเมนท์ จำกัด (“ESHD”)
ซึ่งบริษัทถือหุ้นทางตรงและทางอ้อมรวมร้อยละ 100 ของทุนจดทะเบียน
มีที่ดินอยู่ในบริเวณอำเภอบ้านฉางในขณะนี้ยังไม่มีแผนดำเนินการแต่อย่างใด

4. บริษัท อีสเทอร์น สตาร์ ไลซัน นิวเวิล์ด จำกัด (“ESLSNW”)
ซึ่งบริษัทร่วมลงทุนกับกลุ่มไลซันและนิวเวิล์ด ฮ่องกง ซึ่งบริษัทถือหุ้นร้อยละ 60 ของทุนจดทะเบียน
เพื่อพัฒนาโครงการฮิลไซด์ รีสอร์ท แต่เนื่องจากสภาวะเศรษฐกิจไม่เอื้ออำนวย
บริษัทจึงยังมิได้ดำเนินการพัฒนาแต่ประการใด

2.2.4.2 ลักษณะการดำเนินธุรกิจของบริษัทร่วม 3 บริษัท และสัดส่วนการถือหุ้น

บริษัท ซีสตาร์ พร็อพเพอร์ตี้ส์ จำกัด (“Seastar”) ซึ่งบริษัทถือหุ้นร้อยละ 49 ของทุนจดทะเบียน
โดยบริษัทร่วมทุนกับบริษัท สตาร์ซิง อินเวสท์เม้นต์ จำกัด ประเทศสิงค์โปร์ ดำเนินธุรกิจ
อพาร์ทเม้นท์และบ้านเดี่ยวระดับหรูให้เช่า โดยเน้นสภาพแวดล้อมร่มรื่น ซึ่งมีทิวทัศน์ของสนามกอล์ฟ
อีสเทอร์น สตาร์ฯ ตั้งอยู่ที่อำเภอบ้านฉาง จังหวัดระยอง (ต่อมาบริษัท สตาร์ซิง อินเวสท์เม้นต์
จำกัด ผู้ร่วมทุน ได้โอนหุ้นทั้งหมดให้กับ บริษัท ซันไรส์ พร็อพเพอร์ตี้ส์ จำกัด)

1.  บริษัท เอ็มบีเอฟ อีสเทอร์น สตาร์ อินเตอร์เนชั่นแนล จำกัด (“MBf”) ซึ่งบริษัทถือหุ้นร้อยละ
    40 ของทุนจดทะเบียน โดยบริษัทฯ ร่วมลงทุนกับกลุ่มบริษัท เอ็ม บี เอฟ
    ประเทศมาเลเซียดำเนินธุรกิจโรงเรียนนานาชาติ ที่อำเภอบ้านฉาง จังหวัดระยอง ชื่อว่า
    "โรงเรียนนานาชาติสวนระยอง” (Garden International School, Rayong)
    โดยบริษัทฯ ไม่ได้มีส่วนร่วมในการบริหารงาน

2.  บริษัท พร้อมมิตร อีสเทอร์น สตาร์ เฮลท์แคร์ จำกัด ซึ่งบริษัทถือหุ้นร้อยละ 40
    ของทุนจดทะเบียน โดยบริษัทฯร่วมลงทุนกับโรงพยาบาลพร้อมมิตร (กรุงเทพฯ)
    ดำเนินธุรกิจโพลีคลีนิค ที่อำเภอบ้านฉาง จังหวัดระยอง โดยบริษัทฯ
    ไม่ได้มีส่วนร่วมในการบริหารงาน
    และปัจจุบันได้ปิดดำเนินกิจการชั่วคราวเนื่องจากสภาพเศรษฐกิจไม่เอื้ออำนวย

2.3 โครงสร้างรายได้

+------------------+-----+----+-------+----+------+----+-----+----+
| สายผลิตภัณฑ์        | ดำ  | %  | ป     | %  | ปี    | %  | ปี   | %  |
|                  | เนิน |    | ี 2541 |    | 2542 |    | 2   |    |
|                  | การ | ก  |       |    |      |    | 543 |    |
|                  |     | าร | รายได้ |    | ร    |    |     |    |
|                  | โดย | ถือ |       |    | ายได้ |    | รา  |    |
|                  |     | หุ้น |       |    |      |    | ยได้ |    |
+------------------+-----+----+-------+----+------+----+-----+----+
| โครงการเพื่อขาย    | Eas |    | 57.46 | 2  | 1    | 9. | 139 | 9  |
|                  | tar |    |       | 5. | 7.15 | 42 | .91 | 7. |
|                  |     |    |       | 46 |      |    |     | 36 |
+------------------+-----+----+-------+----+------+----+-----+----+
| โครงการเพื่อเช่า    | Eas |    | 1.54  | 0. | 0.73 | 0. | 0   | 0. |
|                  | tar |    |       | 68 |      | 40 | .79 | 55 |
+------------------+-----+----+-------+----+------+----+-----+----+
| กำไรจาก          | Eas |    | -     | -  | 10   | 5  | -   | -  |
| การปรับโครงสร้างหนี้ | tar |    |       |    | 0.27 | 5. |     |    |
|                  |     |    |       |    |      | 09 |     |    |
+------------------+-----+----+-------+----+------+----+-----+----+
| กำไรจากา         | Eas |    | -     | -  | 6.45 | 3. | -   | -  |
| รตีราคาสินค้าคงเหลือ | tar |    |       |    |      | 54 |     |    |
+------------------+-----+----+-------+----+------+----+-----+----+
| รายได้บริการ       | Eas |    | 51.34 | 2  | 3    | 2  | 19  | 1  |
|                  | tar |    |       | 2. | 8.47 | 1. | .90 | 3. |
|                  |     |    |       | 75 |      | 13 |     | 84 |
+------------------+-----+----+-------+----+------+----+-----+----+
| รายได้อื่นๆ         | Eas |    | 63.12 | 2  | 1    | 5. | 7   | 5. |
|                  | tar |    |       | 7. | 0.30 | 66 | .44 | 18 |
|                  |     |    |       | 97 |      |    |     |    |
+------------------+-----+----+-------+----+------+----+-----+----+
| รายได้อื่นๆ         | EL  | 10 | 7.02  | 3. | 0.01 | 0. | 0   | 0. |
|                  |     | 0. |       | 11 |      | 01 | .03 | 02 |
|                  |     | 00 |       |    |      |    |     |    |
+------------------+-----+----+-------+----+------+----+-----+----+
| รายได้อื่นๆ         | E   | 10 | -     | -  | -    | -  | 0   | 0. |
|                  | SHD | 0. |       |    |      |    | .03 | 02 |
|                  |     | 00 |       |    |      |    |     |    |
+------------------+-----+----+-------+----+------+----+-----+----+
| รายได้อื่นๆ         | ESL | 6  | -     | -  | -    | -  | 0   | 0. |
|                  | SNW | 0. |       |    |      |    | .03 | 02 |
|                  |     | 00 |       |    |      |    |     |    |
+------------------+-----+----+-------+----+------+----+-----+----+
| ธุรกิจสนามกอล์ฟ     | ESR | 7  | 27.21 | 1  | 2    | 1  | 25  | 1  |
|                  |     | 6. |       | 2. | 1.80 | 1. | .30 | 7. |
|                  |     | 62 |       | 06 |      | 98 |     | 61 |
+------------------+-----+----+-------+----+------+----+-----+----+
| ส่วนแบ่งกำ         | S   | 4  | 18.00 | 7. | (13  | (7 | (   | (  |
| ไรขาดทุนในบริษัทร่วม | eas | 9. |       | 97 | .61) | .2 | 49. | 34 |
|                  | tar | 00 |       |    |      | 3) | 72) | .6 |
|                  |     |    |       |    |      |    |     | 0) |
+------------------+-----+----+-------+----+------+----+-----+----+
| รวม              |     |    | 2     | 10 | 18   | 10 | 143 | 10 |
|                  |     |    | 25.69 | 0. | 2.02 | 0. | .71 | 0. |
|                  |     |    |       | 00 |      | 00 |     | 00 |
+------------------+-----+----+-------+----+------+----+-----+----+

หมายเหตุ : 1. Eastar หมายถึง บริษัท อีสเทอร์น สตาร์ เรียล เอสเตท จำกัด (มหาชน)

2. EL หมายถึง บริษัท บ้านและที่ดินตะวันออก จำกัด (ยังไม่ได้ดำเนินกิจการ)

3. ESHD หมายถึง บริษัท อีสเทอร์น สตาร์ เฮ้าส์ซิ่ง ดีเวลล็อปเม้นท์ จำกัด
(ยังไม่ได้ดำเนินกิจการ)

4. ESLSNW หมายถึง บริษัท อีสเทอร์น สตาร์ ไลซัน นิวเวิลด์ จำกัด (ยังไม่ได้ดำเนินกิจการ)

4. Resort หมายถึง บริษัท อีสเทอร์น สตาร์ รีสอร์ท จำกัด

5. Seastar หมายถึง บริษัท ซีสตาร์ พร็อพเพอร์ตี้ส์ จำกัด

3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์ เช่นเดียวกันกับที่อธิบายไว้ในหัวข้อ 2.2 โดยบริษัทไม่มีสิทธิหรือข้อจำกัดในการประกอบธุรกิจ เช่น ไม่มีบัตรส่งเสริมการลงทุน หรือสัมปทานใดๆ

3.2 การตลาดและภาวะการแข่งขัน 

ก) การตลาดและภาวะการแข่งขันโครงการพัฒนาเพื่อขาย/เช่า

สำหรับโครงการเพื่อขายและเพื่อเช่าบริษัทมุ้งเน้นการตลาดในแถบนิคมอุตสาหกรรมมาบตาพุด
และบริเวณใกล้เคียง โดยกลุ่มเป้าหมายมีตั้งแต่ระดับผู้บริหารระดับสูง วิศวกร พนักงาน
และข้าราชการ
บริษัทใช้นโยบายการตลาดด้วยการเสนอขายสินค้าในระดับราคาและการผ่อนชำระที่สอดคล้องกับความต้องการของตลาดผู้ซื้อบ้านเพื่ออยู่อาศัย
รวมทั้งนำเสนอสินค้าที่ตอบสนองความต้องการของผู้บริโภคด้วยแบบบ้านอิสระซึ่งสามารถปรับเปลี่ยนพื้นที่ใช้สอยภายในได้ตามความต้องการของลูกค้า

จากภาพรวมของภาวะเศรษฐกิจเริ่มมีสัญญาการฟื้นตัวดีขึ้น
เนื่องจากความคืบหน้าในการปรับโครงสร้างหนี้ อัตราดอกเบี้ยมีแนวโน้มลดลง
ทำให้ธุรกิจสามารถดำเนินการต่อเนื่องได้ แนวโน้มเศรษฐกิจคาดว่าจะมีการขยายตัวในทิศทางที่ดี
ซึ่งอยู่ในระดับใกล้เคียงกับปี 2543
บริษัทจึงได้ปรับเปลี่ยนกลยุทธและแผนการตลาดให้สอดคล้องกับภาวะที่เกิดขึ้น ดังนี้

1.วิเคราะห์ตลาดโดยละเอียด
เพื่อระบุกลุ่มลูกค้าเป้าหมายที่แท้จริงของโครงการอย่างชัดเจนตลอดจนกำหนดราคาขายให้เหมาะสมกับกำลังซื้อของกลุ่มลูกค้าเป้าหมายแต่ละโครงการ

2. ปรับเปลี่ยนกลยุทธการตลาดมาเป็น Direct Marketing
โดยมุ่งกลุ่มโรงงานอุตสาหกรรมที่จะมา ตั้งโรงงานในเขตอีสเทอร์น ซีบอร์ด
โดยเฉพาะบริเวณนิคมอุตสาหกรรมมาบตาพุด ซึ่งมีนโยบายในการให้ สวัสดิการ
ด้านที่พักอาศัยกับพนักงานของโรงงานที่ต้องมาทำงานในบริเวณดังกล่าว
โดยบริษัทมีโครงการที่สามารถตอบสนองความต้องการที่พักอาศัยที่มีคุณภาพให้แก่พนักงานทุกระดับ
ตั้งแต่พนักงานระดับล่างไปจนถึงเจ้าหน้าที่บริหารระดับสูง วิธีการ Direct Marketing
ทำให้บริษัทเข้าถึงกลุ่มลูกค้าได้มากขึ้น

3. ในช่วงสภาวะเศรษฐกิจตกต่ำซึ่งไม่เอื้ออำนวยต่อการดำเนินธุรกิจอสังหาริมทรัพย์
และขณะนี้สถาบันการเงินหลายแห่งได้ปรับอัตราดอกเบี้ยเงินกู้เพื่อที่อยู่อาศัยลงมากกว่าเดิม
ดังนั้นจึงเป็นจุดสนใจของลูกค้าที่ยังต้องการที่พักอาศัยอยู่
โดยบริษัทจะเน้นการให้ลูกค้าทำสัญญาและขอสินเชื่อธนาคารควบคู่กันไปเพื่อที่จะสามารถโอนกรรมสิทธิ์ได้ภายในระยะเวลาไม่นานนัก

4. บริษัทกำลังเริ่มขยายการก่อสร้างที่พักอาศัยหลังจากได้ชลอโครงการมาระยะหนึ่ง
ตามโครงการต่างๆ เนื่องจากลูกค้ายังมีความต้องการที่พักอาศัยอยู่

-   กลยุทธ์การแข่งขัน จุดเด่นในด้านการตลาดที่ใช้ในการแข่งขันของบริษัทมีดังนี้

1.  โครงการของบริษัทเน้นคุณภาพที่เหมาะสมกับราคาโดยเริ่มตั้งแต่การออกแบบที่เน้นสภาพแวดล้อมที่เป็นธรรมชาติและเนื้อที่ประโยชน์ใช้สอยมากที่สุด
    การคัดเลือกผู้รับเหมาก่อสร้างที่มีฝีมือประสบการณ์และชื่อเสียงเป็นที่ไว้วางใจ
    และคัดเลือกวัสดุที่มีคุณภาพเหมาะสมกับลักษณะการใช้งานของแต่ละโครงการ

2.  ทำเลที่ตั้งของโครงการของบริษัทซึ่งสะดวกแก่การสัญจรไปมา และปลอดภัยต่อลูกค้าเป้าหมาย
    โดยทุกโครงการจะตั้งอยู่ใกล้นิคมอุตสาหกรรมมาบตาพุดไม่เกิน 10 กิโลเมตร
    และบ้านฉางเป็นบริเวณที่อยู่ในเขตที่กำหนดไว้สำหรับโครงการที่พักอาศัยของชุมชนเท่านั้น
    จึงมั่นใจได้ว่าจะปลอดภัยจากสิ่งแวดล้อมที่เป็นพิษจากเขตอุตสาหกรรม

3.  บริษัทมีโครงการหลายประเภทซึ่งสามารถรองรับความต้องการของกลุ่มลูกค้าทุกประเภทและทุกระดับรายได้

4.  ความน่าเชื่อถือของผู้บริหารและผู้ถือหุ้นรายใหญ่ของบริษัทช่วยเสริมความมั่นใจในคุณภาพโครงการและความมั่นคงของบริษัทให้กับลูกค้ามากยิ่งขึ้นเนื่องจากผู้บริหารและผู้ถือหุ้นของบริษัทเป็นผู้มีประสบการณ์ในธุรกิจพัฒนาอสังหาริมทรัพย์
    และในวงการอุตสาหกรรมและเป็นผู้ที่ได้รับการยอมรับว่ามีชื่อเสียงทั้งระดับประเทศและท้องถิ่น

5.  ความมุ่งมั่นของบริษัทที่จะลงทุนในบริเวณพื้นที่ชายฝั่งทะเลตะวันออก
    ส่งผลให้ลูกค้ามีความมั่นใจและเชื่อถือในความมั่นคงของบริษัท
    โดยบริษัทมีนโยบายระยะสั้นและระยะยาวที่จะส่งเสริมการพัฒนาและการเติบโตของโครงการพัฒนาชายฝั่งทะเลตะวันออก
    โดยมุ่งเน้นการพัฒนาโครงการอสังหาริมทรัพย์ในเขตชายฝั่งทะเลตะวันออก
    โดยเฉพาะในเขตอำเภอบ้านฉาง ให้มีลักษณะเป็นชุมชนใหม่ที่สมบูรณ์แบบ

6.  เน้นการให้บริการหลังการขายที่ดีและสะดวกกับลูกค้า
    เนื่องจากบริษัทมีสำนักงานใหญ่ตั้งอยู่ในเขตอำเภอบ้านฉางจึงง่ายต่อการติดต่อและให้บริการกับลูกค้า

7.  การจัดหาสถาบันการเงินเพื่อให้สินเชื่อระยะยาวกับลูกค้าหลังโอนกรรมสิทธิ์

-   แผนการโฆษณาและประชาสัมพันธ์

1. บริษัทมีนโยบายให้พนักงานขายเจาะกลุ่มเป้าหมายโดยตรง
โดยให้พนักงานขายติดต่อกับแผนกบุคคลของบริษัทต่างๆ ในบริเวณใกล้เคียง
เพื่อขอจัดซุ้มเสนอสินค้าของทุกโครงการ
พร้อมทั้งจัดกิจกรรมและมีส่วนร่วมในกิจกรรมในท้องถิ่นอำเภอบ้านฉาง

2. จัดงานแนะนำโครงการเพื่อให้ประชาชนที่สนใจโครงการได้รับทราบรายละเอียดข้อมูลโครงการ
พร้อมทั้งมีภาพจำลองและภาพยนต์ สไลด์ เกี่ยวกับโครงการแสดงในงานด้วย

3.ส่งแผ่นพับและรายละเอียดโครงการถึงกลุ่มลูกค้าเป้าหมายแต่ละโครงการและให้พนักงานขายติดตามผล
หลังจากที่ลูกค้าได้รับเอกสารโครงการแล้ว

4. ติดต่อแนะนำโครงการของบริษัทให้กับผู้บริหารบริษัท และโรงงานที่ตั้งอยู่
และที่จะมาตั้งบริษัทและโรงงานในบริเวณมาบตาพุด และเขตชายฝั่งทะเลตะวันออก
และมีนโยบายให้สวัสดิการด้านที่พักอาศัย กับพนักงานของบริษัทที่ต้องมาทำงานในบริเวณดังกล่าว

-   การจำหน่ายและช่องทางการจัดจำหน่าย

บริษัทมีทีมงานขายของบริษัทซึ่งจะเข้าถึงกลุ่มลูกค้าเป้าหมายโดยตรงและติดต่อตัวแทนจำหน่ายภายนอกเป็นครั้งคราว
ทีมงานขายของบริษัทปัจจุบันมี 3 ทีม โดยประจำสำนักงานอำเภอบ้านฉาง
จะติดตามกลุ่มลูกค้าเป้าหมายของแต่ละโครงการอย่างใกล้ชิดโดยบริษัทกำหนดค่าตอบแทนให้ร้อยละ
1 ของราคาขาย นอกจากนี้บริษัทยังจัดฝึกอบรมพนักงานให้มีความเชี่ยวชาญในการขายมากขึ้น

-   ลักษณะของลูกค้า

ลูกค้าของบริษัท จะแตกต่างไปตามประเภทของโครงการ ดังนี้

ลูกค้าของโครงการเพื่อขาย

1. โครงการ อีสเทอร์น สตาร์ คันทรีโฮม กลุ่มลูกค้าเป้าหมายได้แก่

-   นักบริหารระดับสูงในเขตโครงการพัฒนาชายฝั่งทะเลตะวันออกโดยเฉพาะในนิคมอุตสาหกรรมมาบตาพุด

-   นักธุรกิจในท้องถิ่น

-   นักธุรกิจจากกรุงเทพที่ต้องการที่พักตากอากาศ

-   ผู้เกษียณอายุ

2. โครงการสินทวี พาร์ค กลุ่มลูกค้าเป้าหมาย ได้แก่

-   ผู้มีรายได้ระดับกลางขึ้นไปที่อยู่ในบริเวณนิคมอุตสาหกรรมมาบตาพุด และบริเวณใกล้เคียง

-   เจ้าหน้าที่ระดับกลางในโรงงานในนิคมอุตสาหกรรมมาบตาพุด

-   ประชาชนในท้องถิ่น

3. โครงการแฮมเล็ท ได้แก่

-   นักบริหารระดับสูงในเขตโครงการพัฒนาชายฝั่งทะเลตะวันออกโดยเฉพาะในนิคมอุตสาหกรรมมาบตาพุด

-   นักธุรกิจในท้องถิ่น

-   นักธุรกิจจากกรุงเทพที่ต้องการที่พักตากอากาศ

-   ผู้เกษียณอายุ

-   นักลงทุนที่ซื้อโครงการเพื่อทำธุรกิจให้เช่าแก่ผู้บริหารชาวต่างประเทศที่มาทำงานในนิคมอุตสาหกรรม
    มาบตาพุด

4. โครงการสินทวีการ์เด้น

-   ผู้มีรายได้ระดับกลางขึ้นไปที่อยู่ในบริเวณนิคมอุตสาหกรรมมาบตาพุด และบริเวณใกล้เคียง

-   เจ้าหน้าที่ระดับกลางในโรงงานในนิคมอุตสาหกรรมมาบตาพุด

-   ประชาชนในท้องถิ่น

ลูกค้าของโครงการเช่า

โครงการอีสเทอร์น สตาร์ พลาซ่า กลุ่มลูกค้าเป้าหมาย ได้แก่

-   ห้างสรรพสินค้าและร้านค้าในกรุงเทพที่มีนโยบายขยายธุรกิจสู่ภูมิภาค

-   ผู้ที่ต้องการมีร้านค้าในศูนย์การค้าที่มีสิ่งอำนวยความสะดวกครบครัน

-   นักลงทุนท้องถิ่นที่ต้องการขยายธุรกิจและร้านค้าในเขตจังหวัดระยอง

ลูกค้าของโครงการบริษัทย่อย

โครงการอีสเทอร์น สตาร์ คันทรี คลับ แอนด์ รีสอร์ท สนามกอล์ฟ ที่ดำเนินการโดยบริษัท
อีสเทอร์น สตาร์ รีสอร์ท จำกัด กลุ่มลูกค้าเป้าหมาย ได้แก่

-   นักเล่นกอล์ฟที่อยู่ในบริเวณโครงการพัฒนาชายฝั่งทะเลตะวันออกและบริเวณใกล้เคียงและนักเล่นกอล์ฟทั่วไป

-   นักท่องเที่ยว

-   ชาวต่างประเทศ

ลูกค้าของโครงการบริษัทร่วม

โครงการที่พักอาศัยเพื่อเช่า ของบริษัท ซีสตาร์ พร็อพเพอร์ตี้ส์ จำกัด กลุ่มลูกค้าเป้าหมายคือ
ผู้บริหารระดับสูงที่ทำงานอยู่ในนิคมอุตสาหกรรม โดยเฉพาะอย่างยิ่งนิคมอุตสาหกรรมมาบตาพุด
ปัจจุบันได้มีผู้บริหารระดับสูงชาวต่างประเทศของบริษัท สตาร์ ปิโตรเลี่ยม รีไฟน์นิ่ง จำกัด (SPRC)
และบริษัทโรงกลั่นน้ำมันระยอง จำกัด (RRC) ซึ่งปัจจุบันควบบริษัทรวมเป็น Alliance Refining
Co.,Ltd. (ARC) พำนักอยู่เป็นส่วนใหญ่ และมีบริษัทต่างชาติบ้างเป็นรายย่อย
ปัจจุบันบริษัทใช้กลยุทธ์ด้านราคาที่สามารถแข่งขันได้รวมทั้งการให้บริการที่มีคุณภาพเพื่อดึงดูดลูกค้า

-   สภาพการแข่งขัน ปริมาณความต้องการและปริมาณการผลิตในธุรกิจอสังหาริมทรัพย์
    ในเขตอำเภอบ้านฉาง และบริเวณใกล้เคียง

จากศักยภาพของบ้านฉางและบริเวณใกล้เคียงในจังหวัดระยอง
อันเป็นที่ตั้งของหลายเขตอุตสาหกรรมเช่น นิคมอุตสาหกรรมมาบตาพุด นิคมอุตสาหกรรมตะวันออก
นิคมอุตสาหกรรมผาแดง นิคมอุตสาหกรรมอีสเทอร์น ซีบอร์ด และนิคมอุตสาหกรรมอมตะซิตี้
ทำให้เกิดโครงการพัฒนาที่ดินมากขึ้นจนเกิดการแข่งขันในบริเวณพื้นที่ดังกล่าวมากพอสมควร ในปี
2543 ที่ผ่านมา มีบริษัทที่ดำเนินธุรกิจอสังหาริมทรัพย์ที่พอจะเป็นคู่แข่งของบริษัทมีดังนี้
โครงการในเขตบ้านฉาง 3 โครงการ โครงการในเขตสัตหีบ 4 โครงการ
โครงการในเขตระยอง 7 โครงการ และโครงการในเขตพัทยา 1 โครงการ
นอกจากนี้ยังมีโครงการก่อสร้างโรงแรมระดับมาตรฐาน 3-4 โครงการ
ซึ่งล้วนเป็นนักลงทุนจากกรุงเทพ อีกทั้งยังมีโครงการสนามกอล์ฟในบริเวณดังกล่าวประมาณ 10
โครงการ โดยในจังหวัดระยองมี 5 โครงการ

-   ปัจจัยแห่งความสำเร็จ โอกาส และการแข่งขันของบริษัท

โครงการส่วนใหญ่ที่เกิดขึ้นในอำเภอบ้านฉางมักจะเป็นโครงการระดับกลาง
มีกลุ่มเป้าหมายที่ลูกค้ามีรายได้ปานกลางถึงค่อนข้างต่ำ
รูปแบบโครงการไม่เน้นการตกแต่งหรือสิ่งอำนวยความสะดวกภายในโครงการ
มักเป็นโครงการที่ดำเนินการในรูปแบบของเจ้าของคนเดียว สำหรับบริษัท อีสเทอร์น สตาร์ฯ
มีการพัฒนาโครงการแบบครบวงจร มีสิ่งอำนวยความสะดวกภายในโครงการ เช่น สนามกอล์ฟ
ศูนย์กีฬา โรงเรียนนานาชาติ กลุ่มเป้าหมายจะเป็นผู้มีรายได้ระดับปานกลาง ถึงรายได้สูง
ซึ่งมักเป็นระดับเจ้าหน้าที่ และผู้บริหารที่ทำงานอยู่ในนิคมฯมาบตาพุด
และลูกค้าจากกรุงเทพฯและคนในท้องถิ่นที่มีความต้องการที่อยู่อาศัยระดับมาตรฐาน สิ่งแวดล้อมดี
มีสิ่งอำนวยความสะดวกครบครัน ทำให้บริษัท อีสเทอร์น สตาร์ฯ
ถือส่วนแบ่งตลาดส่วนหนึ่งที่ต่างไปจากโครงการอื่นๆ สำหรับภาวะการแข่งขันอยู่ในระดับปานกลาง
ตลอดช่วงเวลาปี 2543 ที่ผ่านมายังไม่มีโครงการเกิดขึ้นใหม่มากนัก ทำให้ระดับ Supply และ
Demand ในตลาดยังคงอยู่ในระดับใกล้เคียงกัน
แม้ว่าสภาวะเศรษฐกิจโดยรวมของประเทศจะเป็นตัวแปรสำคัญที่กระทบกับการขายในบางช่วง
แต่พื้นที่ในเขตโครงการพัฒนาพื้นที่ชายฝั่งทะเลตะวันออก ยังคงได้เปรียบกว่าพื้นที่อื่นๆ ในระยะยาว

-   แนวโน้มอุตสาหกรรมและสภาพการแข่งขันในอนาคต

ในปี 2543 ที่ผ่านมา
อุตสาหกรรมพัฒนาอสังหาริมทรัพย์มีความซบเซาอันเนื่องมาจากวิกฤติเศรษฐกิจและปัญหาหนี้ที่ไม่ก่อให้เกิดรายได้
(NPL) ธนาคารและสถาบันการเงินต่างๆ
ยังคงไม่ปล่อยเงินกู้ให้กับบริษัทอสังหาริมทรัพย์เพื่อขยายการพัฒนา
โดยเฉพาะอย่างยิ่งบริษัทที่ยังไม่มีความชัดเจนในเรื่องการปรับโครงสร้างหนี้
บริษัทอสังหาริมทรัพย์ที่มีสินค้าเหลืออยู่ได้รับแรงกดดันให้จำต้องขายโครงการในราคาที่ต่ำกว่าต้นทุนทดแทน
ส่วนบริษัทอสังหาริมทรัพย์ที่เสร็จสิ้นการปรับโครงสร้างหนี้และการเพิ่มทุนก็จะอยู่ในสถานะที่ดีกว่าในการเริ่มที่จะพัฒนาโครงการบ้านเดี่ยวที่ได้เลือกสรรแล้วบนที่ดินที่แบ่งเป็นแปลงย่อย
ซึ่งบริษัทเหล่านี้กำลังดำเนินธุรกิจไปได้ด้วยดี

ถ้ามองในแง่ดีสำหรับปี 2544 เป็นต้นไปจะเห็นว่าตลาดบ้านเดี่ยวมีการฟื้นตัวขึ้น
ซึ่งได้รับแรงกระตุ้นจากการที่ธนาคารให้ผู้ซื้อบ้านที่มีเครดิตดีกู้ในอัตราดอกเบี้ยต่ำร้อยละ 4.75
รวมทั้งนโยบายของรัฐบาลที่กำหนดอัตราภาษีการโอนร้อยละ 0.01 ซึ่งเป็นอัตราที่ต่ำมากๆ
นอกจากนี้ธนาคารหลายธนาคารที่มีหนี้ที่ไม่ก่อให้เกิดรายได้ในระดับต่ำกำลังรุกตลาดบ้านที่กำลังเติบโตโดยเฉพาะอย่างยิ่งในสถานการณ์ที่การจ้างงานมีความมั่นคงมากขึ้นและมีอัตราเงินเฟ้อที่
2 เปอร์เซ็นต์

ปี 2544 กลุ่มธุรกิจพัฒนาอสังหาริมทรัพย์กำลังหลุดพ้นจากจุดต่ำสุด
ด้วยการเติบโตเล็กน้อยของโครงการบ้านเดี่ยวซึ่งพัฒนาบนพื้นที่แปลงย่อยและอยู่ในทำเลที่ดีกว่า
ตลาดมีความต้องการบ้านที่คุ้มค่ากับเงินด้วยการซื้อบ้านเดี่ยวที่มีการก่อสร้างและการออกแบบที่ดีกว่า
สำหรับธุรกิจคอนโดมิเนียม และโครงการพัฒนาเพื่ออุตสาหกรรมและการพาณิชย์ยังคงซบเซาต่อไปอีก
1 หรือ 2 ปี
แต่เวลานี้เป็นเวลาที่ดีที่จะลงทุนพัฒนาธุรกิจโรงแรมและการท่องเที่ยวเพราะว่าการพัฒนาโรงแรมในช่วงแรกจะใช้เวลา
2-3 ปี ก่อนที่ธุรกิจจะสร้างรายได้ได้

โครงการที่ผู้ประกอบการเก่าไม่สามารถดำเนินธุรกิจได้แต่อยู่ในระหว่างการฟื้นฟูและโครงการที่ขายให้กับบรรษัทบริหารสินทรัพย์สถาบันการเงินต่างๆ
เป็นโครงการที่มีโอกาสสูงสุดของธุรกิจอสังหาริมทรัพย์
ถ้านำโครงการเก่าที่ว่าเหล่านี้มาพัฒนาร่วมกับผู้มีประสบการณ์และชำนาญการจะก่อให้เกิดกำไรสูงเป็นอย่างมาก
เช่นเดียวกันบริษัทอย่างอีสเทอร์น สตาร์ฯ
ซึ่งมีทั้งประสบการณ์และความชำนาญแต่ขาดเงินทุนหมุนเวียน
ทำให้บริษัทต้องหาพันธมิตรทางการค้าเข้ามาร่วมลงทุนซึ่งเป็นคำตอบในการดำเนินธุรกิจต่อไป

3.3 การจัดหาผลิตภัณฑ์เพื่อจำหน่าย

ก) ลักษณะการจัดให้ได้มาซึ่งผลิตภัณฑ์

-   กำลังการผลิต และปริมาณการผลิต

ผลิตภัณฑ์จัดทำในรูปของโครงการซึ่งสามารถดูได้จากข้อ 2.2

-   วัตถุดิบและผู้จำหน่ายวัตถุดิบ (Supplier)

ข้อมูลเกี่ยวกับวัสดุก่อสร้าง เนื่องจากงานก่อสร้างของบริษัท
และบริษัทย่อยส่วนใหญ่จะเป็นการทำสัญญาจ้างเหมาก่อสร้าง ดังนั้น
วัตถุดิบที่ใช้ในการก่อสร้างบริษัทผู้รับเหมาก่อสร้างจะเป็นผู้จัดซื้อเองโดยตรง
ซึ่งผู้รับเหมาจะรับภาระเกี่ยวกับการจัดหาวัสดุก่อสร้างและการเปลี่ยนแปลงราคาที่อาจเกิดขึ้นได้

-   นโยบายการผลิต (ขั้นตอนการพัฒนาโครงการ)

1. จัดหาที่ดิน

บริษัทฯมีนโยบายในการพัฒนาโครงการอสังหาริมทรัพย์บริเวณพื้นที่ชายฝั่งทะเลตะวันออกโดยเฉพาะที่อำเภอบ้านฉาง
จังหวัดระยอง
ปัจจุบันมีที่ดินที่อยู่ในแผนพัฒนาโครงการซึ่งรวมถึงที่ดินของบริษัทในเครือรวมเนื้อที่ทั้งสิ้น
1,918-3-58.13 ไร่ นอกจากนี้บริษัทฯ
มีนโยบายที่จะซื้อที่ดินสำหรับการพัฒนาโครงการอีกในอนาคต
โดยมีปัจจัยในการพิจารณาซื้อที่ดินของบริษัทฯ สรุปได้ดังนี้

1. สภาพทั่วไปของที่ดิน เช่น สถานที่ตั้ง การคมนาคม ลักษณะการใช้ที่ดินข้างเคียง

2. ขนาด รูปร่าง และลักษณะการครอบครองที่ดิน (โฉนด, น.ส.3)

3. ลักษณะของที่ดินข้างเคียง สภาพภูมิประเทศ การระบายน้ำ และสาธารณูปโภคที่เข้าถึงที่ดิน

4. พิจารณาว่าที่ดินอยู่ในเขตอะไร เช่น เขตอุตสาหกรรม เขตที่พักอาศัย เขตกสิกรรม

5. แนวโน้มความเจริญของที่ดินในอนาคต

จากการพิจารณาปัจจัยข้างต้น บริษัทฯ จะนำมาประเมินอุปสงค์ อุปทาน
ประเภทของโครงการที่จะพัฒนาบนที่ดินนั้นๆ
และประเมินราคาต้นทุนที่เหมาะสมเพื่อใช้ในการเจรจาต่อรองซื้อที่ดิน

2. ศึกษาความเป็นไปได้ของโครงการ

จากที่ดินที่บริษัทมีอยู่และข้อมูลขั้นต้นของที่ดินดังกล่าวบริษัทฯจะนำมาวิเคราะห์

ความเป็นไปได้ของการพัฒนาโครงการ ได้แก่

1. การวิเคราะห์ความเป็นไปได้ทางการตลาด ได้แก่ การแบ่งส่วนตลาด การศึกษาขนาดของตลาด
สภาวะการแข่งขัน และแนวโน้มของตลาดในอนาคต
เพื่อให้ได้มาถึงชนิดของสินค้าและระดับราคาที่เหมาะสม ประมาณการยอดขาย
และข้อมูลพื้นฐานในการกำหนดส่วนผสมทางการตลาดที่เหมาะสม

2. การวิเคราะห์ทางด้านเทคนิค
เพื่อกำหนดลักษณะของโครงการโดยจะออกแบบให้สอดคล้องกับความต้องการของตลาด
จุดเด่นที่ต้องการของโครงการ และลักษณะการใช้งาน รวมทั้งประเมินต้นทุนค่าก่อสร้าง
และวางแผนการก่อสร้าง

3. การวิเคราะห์ความเป็นไปได้ทางด้านการเงินของโครงการจากข้อมูลในข้อ (1) และ (2)
เพื่อหาอัตราผลตอบแทนจากการลงทุนว่าเหมาะสมแก่การลงทุนหรือไม่

3. พัฒนาโครงการ

การพัฒนาโครงการ
บริษัทฯจะตัดตอนว่าจ้างผู้รับเหมาให้ดำเนินการก่อสร้างให้โดยการทำสัญญาจ้างเหมาก่อสร้าง
ซึ่งผู้รับเหมาจะรับผิดชอบทั้งด้านการก่อสร้าง และการจัดหาวัสดุก่อสร้าง และแรงงานด้วย
โดยบริษัทฯ พิจารณาเชิญผู้รับเหมาที่มีประสบการณ์ ผลงาน คุณภาพ
เทคโนโลยีและบุคลากรที่เชื่อถือได้เข้าทำการเสนอราคาซึ่งโดยทั่วไปแล้ว
บริษัทจะกำหนดให้มีผู้รับเหมาเข้าเสนอราคาไม่ต่ำกว่า 3 รายต่อโครงการ
การประมูลจะเป็นลักษณะ Close Bid โดยบริษัทจะมีคณะกรรมการเปิดซองประมูล
และนำเสนอต่อคณะกรรมการบริษัทฯ เพื่อพิจารณาเลือกผู้รับเหมาที่เหมาะสม

-   ผลของฤดูกาลที่กระทบต่อการดำเนินธุรกิจ

ลักษณะของการดำเนินงานของบริษัทไม่มีฤดูกาล
แต่ในช่วงฤดูฝนอาจทำให้การก่อสร้างโครงการมีอุปสรรคบ้าง อย่างไรก็ตาม
การวางแผนกำหนดตารางเวลาการดำเนินงานโครงการเพื่อเสนอต่อลูกค้านั้น
ฝ่ายบริหารได้คำนึงถึงปัจจัยนี้แล้ว ดังนั้น ฤดูฝนจึงไม่มีผลกระทบอย่างมีนัยสำคัญต่อการดำเนินงาน

ข) ผลกระทบต่อสิ่งแวดล้อม

บริษัทไม่ได้ดำเนินโครงการที่มีผลกระทบต่อสิ่งแวดล้อม อย่างไรก็ตามบริษัทได้จัดทำ EIA
(Environmental Impact Assessment) ในโครงการสนามกอล์ฟ อีสเทอร์น สตาร์ คันทรี
คลับ แอนด์ รีสอร์ท และที่พักอาศัยบริเวณโครงการอพาร์ทเม้น 8 ตึก (64 ยูนิต)
ซึ่งเป็นโครงการที่พักอาศัยเพื่อเช่าแก่ผู้บริหารระดับสูงของโรงกลั่นน้ำมัน บริษัท สตาร์ ปิโตรเลี่ยม
รีไฟน์นิ่ง จำกัด (SPRC) ซึ่งปัจจุบันควบบริษัทและเปลี่ยนชื่อเป็น Alliance Refining
Co.,Ltd. (ARC)

3.4. งานที่ยังไม่ได้ส่งมอบ

บริษัทจะโอนกรรมสิทธิ์ เมื่อลูกค้าชำระเงินดาวน์ครบร้อยละ 30-40
ของมูลค่าขายและการก่อสร้างเสร็จสมบูรณ์แล้ว
สำหรับสมาชิกสนามกอล์ฟจะส่งมอบหลังจากที่ลูกค้าชำระค่าสมาชิกครบแล้ว
โดยมูลค่าขายของงานที่ยังไม่ได้ส่งมอบ ณ วันที่ 31 ธันวาคม 2543 มีดังนี้

  ---------------------------------- --------------- ---------------------
  โครงการ                            ยูนิต             มูลค่า (ล้านบาท)

  คันทรีโฮม                            3               6.56

  สินทวี พาร์ค                                          

  - ที่ดิน                              5               1.43

  - ทาวน์เฮ้าส์                         7               6.56

  - ดูเพล็กซ์                           -               -

  - คอนโดมิเนียม                       3               0.67

  รวม                                18              15.22

  อีสเทอร์น สตาร์ พลาซ่า                                 

  - อาคารพาณิชย์ A & B                 -               -

  - อาคารพาณิชย์ C & D                 -               -

  - อาคารพาณิชย์ E                     -               -

  รวม                                -               -

  สินทวี การ์เด้น                        5               4.82

  แฮมเล็ท                             7               21.46

  สมาชิกกอล์ฟ                          -               -

  รวม                                12              26.28

  รวมทั้งสิ้น                            30              41.50
  ---------------------------------- --------------- ---------------------

คาดการณ์รับรู้รายได้ ของแต่ละโครงการ ปี 2544

  -------------- -------- -------- -------- -------- -------- -------- -------- -------- -------
  โครงการ        ไตรมาส 1          ไตรมาส 2          ไตรมาส 3          ไตรมาส 4          รวม

                 ยูนิต      ล้านบาท   ยูนิต      ล้านบาท   ยูนิต      ล้านบาท   ยูนิต      ล้านบาท   

                                                                                         

  1. คันทรีโฮม     -        -        -        -        -        -        3        6.56     6.56

  2. แฮมเล็ท      4        9.41     3        12.05    -        -        -        -        21.46

  3. สินทวีพาร์ค                                                                            

  ที่ดิน            2        0.20     3        1.23     -        -        -        -        1.43

  ดูเพล็กซ์         -        -        -        -        -        -        -        -        -

  ทาวเฮ้าส์        2        2.90     3        1.83     2        1.83     -        -        6.56

  คอนโด          2        0.5      -        -        -        -        1        0.17     0.67

  4. สินทวี การ์เด้น 5        4.82     -        -        -        -        -        -        4.82

  5. อีสเทอร์น     -        -        -        -        -        -        -        -        -
  สตาร์ พลาซ่า                                                                             

  อาคารพาณิชย์ A&B -        -        -        -        -        -        -        -        -

  อาคารพาณิชย์ C&D -        -        -        -        -        -        -        -        -

  อาคารพาณิชย์ E   -        -        -        -        -        -        -        -        -

  6. สมาชิกกอล์ฟ   -        -        -        -        -        -        -        -        -

  ยอดรวม                                                                                 41.50
  -------------- -------- -------- -------- -------- -------- -------- -------- -------- -------

ข) การตลาดและภาวะการแข่งขันธุรกิจสนามกอล์ฟ

ชายฝั่งทะเลตะวันออกเป็นบริเวณที่มีทั้งนักธุรกิจ
และนักท่องเที่ยวให้ความสนใจมาพักผ่อนทั้งในระยะสั้นและระยะยาว
โครงการที่เกิดขึ้นจึงมีทั้งการก่อสร้างเป็นสนามกอล์ฟบริเวณเชิงเขา รีสอร์ท โรงแรม อาคารชุด
ในบริเวณชายฝั่งทะเลตลอดแนวชายฝั่ง
สภาพการแข่งขันของธุรกิจสนามกอล์ฟไม่รุนแรงนักเนื่องจากตลาดมีความต้องการมากพอสมควร
โดยเฉพาะนักธุรกิจชาวต่างชาติ ทั้งชาวฮ่องกง ญี่ปุ่น และไต้หวัน
รวมทั้งคนไทยที่เป็นนักเล่นกอล์ฟรุ่นใหม่ที่ให้ความสนใจกับการเล่นกอล์ฟมากขึ้น

สนามกอล์ฟ อยู่ห่างจากนิคมอุตสาหกรรมมาบตาพุด ประมาณ 10 กิโลเมตร
และปัจจุบันเนื่องจากมีต่างชาติมาลงทุนในนิคมอุตสาหกรรมมาบตาพุด ดังนั้นจึงมีกลุ่มผู้บริหารระดับสูง
และวิศวกรเข้ามาพักอาศัยในโครงการอีสเทอร์น สตาร์ คันทรีโฮม และโครงการแฮมเล็ทของบริษัท
จึงเป็นกลุ่มที่มาใช้บริการต่างๆ ของสนามกอล์ฟตลอดเวลา ไม่ว่าจะเป็นคลับเฮ้าส์ ทะเลเทียม
สนามเทนนิส สระว่ายน้ำ ศูนย์กีฬา นอกจากนี้ยังมีชาวญี่ปุ่น เกาหลี และชาวจีน
มาลงทุนในอุตสาหกรรมต่างๆ มาก ทำให้มีนักกอล์ฟเพิ่มมากขึ้น และยังชักชวนเพื่อนๆ
จากบริเวณใกล้เคียง (พัทยา หรือศรีราชา)
ไปเล่นกอล์ฟด้วยและใช้บริการด้านอาหารและเครื่องดื่ม

จำนวนสนามกอล์ฟในระยอง มีทั้งสิ้น 5 สนามและสนามใกล้เคียงในสัตหีบอีก 1 สนามคือ

1. สนามกรีนวัลเล่ย์ - 18 หลุม

2. สนามเกรทเลค - 18 หลุม

3. สนามเซ็นจูรี่ - 18 หลุม

4. St.Andrew - 18 หลุม

5. สนามอีสเทอร์นสตาร์ - 18 หลุม

6. สนามพลูตาหลวง - 36 หลุม เป็นสนามราชการจึงมิได้เป็นคู่แข่งกับเอกชนมาก ตั้งอยู่ในอำเภอ

  สัตหีบ จังหวัดชลบุรี แต่เป็นสนามกอล์ฟที่ใกลักับสนามกอล์ฟของบริษัทมาก

หมายเหตุ : สามารถดูรายละเอียดของสนามกอล์ฟ อีสเทอร์น สตาร์ คันทรี คลับ แอนด์
รีสอร์ทได้ที่ www.siamgolfbiz.com แล้วเลือก Golf Resort และเลือก East Region

สำหรับธุรกิจสนามกอล์ฟ จากสภาพเศรษฐกิจถดถอย 3
ปีที่ผ่านมาได้ส่งผลกระทบต่อการดำเนินกิจการสนามกอล์ฟทำให้บริษัท อีสเทอร์น สตาร์ รีสอร์ท
จำกัด ได้หากลยุทธ์ในการดำเนินธุรกิจเพื่อเสริมรายได้ โดยตกลงลงนามในสัญญาว่าจ้างบริการ
ด้านเทคนิคและการบริหาร (Management and Technical Services Agreement) กับ
บริษัท เบ็นช์มาร์ค ฮอสพิทัลลิตี้ อินเตอร์เนชั่นแนล จำกัด (Benchmark Hospitality
International Limited) บริษัทข้ามชาติจากสหรัฐอเมริกา
และเนื่องจากบริษัทเน้นการพัฒนาสภาพสนามและการให้บริการอยู่เสมอทำให้สนามกอล์ฟถูกเลือกให้เป็นสถานที่สันทนาการของหลายกลุ่มกอล์ฟการแข่งขัน

เมื่อวันที่ 27 มกราคม 2544 อีสเทอร์น สตาร์ รีสอร์ทถูกใช้เป็นสถานที่เพื่อแข่งขัน
“กอล์ฟการกุศลคุณอานันท์ ปันยารชุน เพื่อยูนิเซฟ”
การจัดงานครั้งนี้ได้รับความสนใจจากบริษัทชั้นนำทั้งบริษัทข้ามชาติและบริษัทไทยให้การสนับสนุนเป็นสปอนเซอร์อย่างมากมาย
จนสามารถมอบเงินการกุศลให้แก่โครงการต่างๆ ขององค์การยูนิเซฟได้มากกว่า 1.2
ล้านบาทเพื่อช่วยเหลือเด็กที่ด้อยโอกาสในประเทศไทย
และกอล์ฟการกุศลนี้ได้บรรจุเเข้าป็นแผนงานประจำปีเป็นที่เรียบร้อยแล้วพร้อมด้วยผู้ให้การสนับสนุนส่วนใหญ่ในครั้งนี้ได้ให้คำสัญญาที่จะให้การสนับสนุนทางการเงินสำหรับกอล์ฟการกุศลนี้ในปีต่อไป

จุดประสงค์ของการดำเนินธุรกิจศูนย์ประชุมรีสอร์ท เพื่อพัฒนาให้ บริษัท อีสเทอร์น สตาร์ รีสอร์ท
จำกัด มีโอกาสในการทำธุรกิจใหม่ ด้วยการใช้ทรัพยากรที่มีอยู่ในสนามกอล์ฟ อีสเทอร์น สตาร์
คันทรี คลับ แอนด์ รีสอร์ท ให้เกิดประโยชน์สูงสุด ซึ่งในชั้นแรก
เบ็นช์มาร์คจะเข้ามาพัฒนาและบริหารสนามกอล์ฟ คลับเฮ้าส์ และสิ่งอำนวยความสะดวกต่างๆ
ให้เป็นศูนย์ประชุมรีสอร์ทนานาชาติ อีสเทอร์น สตาร์ รีสอร์ท
มีความมั่นใจว่าจะประสบความสำเร็จในธุรกิจใหม่นี้เนื่องจาก
เบนช์มารค์ซึ่งมีฐานเครือข่ายลูกค้าข้ามชาติ 30,000 ราย
จะเข้ามากำหนดกลยุทธ์แผนการตลาดเพื่อรองรับการดำเนินธุรกิจศูนย์ประชุมรีสอร์ทที่เพียบพร้อมไปด้วยสิ่งอำนวยความสะดวกด้านที่พักอาศัย,
สันทนาการและความทันสมัยของเทคโนโลยีอุปกรณ์การประชุมและสภาพแวดล้อมที่จะก่อประโยชน์ให้กับผู้เข้าประชุมให้มีการแลกเปลี่ยนข้อมูล
ซึ่งจะทำให้การประชุมมีประสิทธิภาพและสร้างมูลค่าเพิ่มให้กับผู้เข้าประชุมอย่างสูงสุด
ศูนย์ประชุมแห่งนี้ได้เปิดให้บริการในเดือนมีนาคม 2543
และปัจจุบันกำลังดำเนินการก่อสร้างศูนย์ประชุมขนาด 150 ที่นั่งซึ่งอยู่ในบริเวณใกล้กับสนามกอล์ฟ
คาดว่าจะเปิดให้ใช้บริการเดือนเมษายน 2544

บริษัท เบ็นช์มาร์ค ฮอสพิทัลลิตี้ อินเตอร์เนชั่นแนล จำกัด
เป็นบริษัทข้ามชาติที่เชี่ยวชาญในการวางแผน การพัฒนา การจัดหาอุปกรณ์ การตลาด การบริหาร
ในธุรกิจโรงแรม ศูนย์ประชุม และรีสอร์ท โดยมีสำนักงานใหญ่อยู่ที่เมือง วู๊ดแลนด์ส เท็กซัส
สหรัฐอเมริกา นอกจากนี้เบนช์มารค์ยังมีศูนย์ประชุมมากกว่า 25 แห่ง ที่ประเทศสิงค์โปร์
สหรัฐอเมริกาและญี่ปุ่น ในสหรัฐอเมริกา เบนช์มาร์ครับบริหารศูนย์ฝึก
อบรมให้กับบริษัทชั้นนำของโลก ได้แก่ บริษัทคอมแพค, เจพี มอร์แกน, เชลล์, เอทีแอนด์ที และ
ออราเคิล ปัจจุบันบริษัทมีเว็บไซต์เพื่อให้บริการลูกค้าที่ www.benchmark-hospitality.com

-   ปัจจัยแห่งความสำเร็จของสนามกอล์ฟอีสเทอร์น สตาร์ คันทรี คลับแอนด์รีสอร์ท

1.  ความพร้อมของตัวสนามระดับมาตรฐานสากลพร้อมคลับเฮ้าส์และสิ่งอำนวยความสะดวก

2.  สถานที่ตั้ง 1.5 กม. จากถนนสุขุมวิท และ 10 กม. จากมาบตาพุด
    จึงทำให้มีลูกค้าต่างชาติมาใช้บริการมาก ทั้งเล่นกอล์ฟ และใช้สนามไดร์ฟกอล์ฟในตอนกลางคืน

3.  ราคากรีนฟีที่ไม่สูง และแม้ว่าเศรษฐกิจในระยะนี้จะซบเซา
    นักกอล์ฟต่างชาติก็สามารถเล่นกอล์ฟได้ เพราะราคายังถูกกว่าในประเทศบ้านเกิดมาก

4.  จากคำบอกกล่าวของลูกค้าปากต่อปากในความสมบูรณ์ของสนามและการบริการทำให้มีจำนวนนักกอล์ฟมาใช้บริการประมาณ
    2,500 คน/เดือน

-   สถานภาพในการแข่งขัน

เนื่องจากนักกอล์ฟส่วนใหญ่ จะไม่เล่นกอล์ฟเพียงแห่งเดียว
และสนามในระยองก็ไม่มีการสร้างเพิ่มอุปสงค์จึงยังสูงกว่าอุปทาน
ทำให้แต่ละสนามสามารถเริ่มเลี้ยงตัวได้ จะดีเด่นกว่ากันก็ในเรื่องการบริการ
และการแก้ปัญหาให้ลูกค้าได้ทันท่วงที โดยเฉพาะลูกค้าญี่ปุ่นค่อนข้างมี Loyalty กับสนามที่ชอบ